CELEX: 62022CN0257
Language: mt
Date: 2022-04-14 00:00:00
Title: Kawża C-257/22: Talba għal deċiżjoni preliminari mressqa mill-Krajský soud v Brně (ir-Repubblika Ċeka) fl-14 ta’ April 2022 – CD vs Ministerstvo vnitra České republiky, Odbor azylové a migrační politiky

11.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 266/14
            
         
      Talba għal deċiżjoni preliminari mressqa mill-Krajský soud v Brně (ir-Repubblika Ċeka) fl-14 ta’ April 2022 – CD vs Ministerstvo vnitra České republiky, Odbor azylové a migrační politiky
      (Kawża C-257/22)
      (2022/C 266/17)
      Lingwa tal-kawża: iċ-Ċek
      
         Qorti tar-rinviju
      
      Krajský soud v Brně.
      
         Partijiet fil-kawża prinċipali
      
      
         Rikorrent: CD
      
         Konvenut: Ministerstvo vnitra České republiky, Odbor azylové a migrační politiky.
      
         Domanda preliminari
      
      L-Artikolu 4(2) u (3) u l-aħħar parti tal-Artikolu 5 tad-Direttiva 2008/115/KE tal-Parlament Ewropew u tal-Kunsill tas-16 ta’ Diċembru 2008 dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment (1), moqrija flimkien mal-Artikolu 2, mal-Artikolu 4 u mal-Artikolu 19(2) tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li, fil-kuntest tal-evalwazzjoni tal-kwistjoni jekk deċiżjoni ta’ ritorn fis-sens tal-Artikolu 6 tad-Direttiva 2008/115 timplikax ksur tal-prinċipju ta’ non-refoulement, jipprekludu l-użu tal-kunċett ta’ pajjiż ta’ oriġini sigur fis-sens tal-Artikoli 36 u 37 tad-Direttiva 2013/32/UE tal-Parlament Ewropew u tal-Kunsill tas-26 ta’ Ġunju 2013 dwar proċeduri komuni għall-għoti u l-irtirar tal-protezzjoni internazzjonali (2), applikat flimkien mad-definizzjoni restrittiva tal-prinċipju ta’ non-refoulement li tkopri biss il-projbizzjoni tat-trattamenti ħżiena fis-sens tal-Artikolu 4 tal-Karta tad-Drittijiet Fundamentali u tal-Artikolu 3 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali?
      
         (1)  ĠU 2008, L 348, p. 98.
      
         (2)  ĠU 2013, L 180, p. 60.